Orissaare Gümnaasium

Orissaare Gümnaasiumi staadion|pisi|right|Orissaare Gümnaasiumi staadion ja Orissaare staadioni tamm
Orissaare Gümnaasium on põhi- ja keskharidust andev kool Orissaares aadressil Kuivastu maantee 29.

Kooli hallataval staadionil kasvab keset jalgpalliväljakut tamm. 1951. aastani kasvas tamm staadioni kõrval. Kui 1951. aastal staadioni laiendati, jäi puu keset staadioni. Orissaare staadioni tamm valiti 2015. aastal üle 60 000 häälega Euroopa aasta puuks.

 Ajalugu 

Orissaare Gümnaasiumi asutamise aastaks peetakse 1946. aastat, kui Piiri 7-klassilise Kooli juures avati 8. klass ja kooli nimeks sai Muhu Keskkool. Aastatel 1950–1953 lõpetas Muhu Keskkooli neli lendu.Ajalugu -2014. Orissaare Gümnaasiumi koduleht. Kui 1953. aastal moodustati Orissaare rajoon, viidi keskkool Muhust Tumala 7-klassilise Kooli ruumidesse ja kool alustas tööd Orissaare Keskkoolina. Tumalas lõpetas keskkooli viies ja kuues lend. 1955. aastal valmis Orissaares uus koolihoone ja 1. septembril 1955 koliti keskkool Orissaarde. Kuni 1960. aastani õppisid Orissaare uues koolimajas neli algklassi ja keskkool, 5.–7. klass õppis endiselt Tumalas. 1959. aastal valmis Orissaares uus internaadihoone. 1970. aastal nimetati kool Aleksei Müürisepa järgi Aleksei Müürisepa nimeliseks Orissaare Keskkooliks. 

1990. aastal sai kooli nimeks Orissaare Keskkool, 1997. aastal Orissaare Gümnaasium. Merealaseid teadmisi asuti andma 1991. aastal. 2003. aastal alustas tööd 7. klassi õpilastele mõeldud jungade kool. 2006. aastal avati koolimajas admiral Johan Pitka mälestuseks büst. 2010. aastal muutus gümnaasiumis õppimine suunapõhiseks, avati reaal- ja loodussuund, humanitaar- ja sotsiaalsuund ning kutseõppesuund (võimalik valida kahe eriala vahel: merendus ja sisekaitseline eelkutseõpe). Õpilaskodus avati merepraktika õppeklass.

 DirektoridOrissaare Keskkooli/Gümnaasiumi direktorid ja õppealajuhatajad. Orissaare Gümnaasiumi koduleht. 
 1946 – veebruar 1947 Kersti Õispuu 
 aprill 1947 – 1952 Linda Murko 
 september 1952 – 1953 Ludmilla Judina 
 september 1952 – 1960 Vanda Jõelaid 
 september 1960 – 1979 Heino Tiidus 
 september 1979 – 1987 Lembit Söömer 
 jaanuar 1988 – 1995 Evi Männik
 august 1995 – august 2013 Peeter Hansberg 
 oktoober 2013 – Marjana Prii

Viited

Kategooria:Saare maakonna koolid
Kategooria:Orissaare
Kategooria:Saaremaa vald